Walter Mondale

Gwleidydd, diplomydd, a chyfreithiwr o'r Unol Daleithiau oedd Walter Frederick "Fritz" Mondale a wasanaethodd fel 42ain is-lywydd yr Unol Daleithiau rhwng 1977 a 1981, o dan yr Arlywydd Jimmy Carter. Roedd Mondale yn seneddwr o’r Unol Daleithiau dros Minnesota rhwng 1964 a 1976. Roedd e'n enwebai’r Blaid Ddemocrataidd yn yr etholiad arlywyddol 1984, ond collodd i Ronald Reagan. Cafodd ei eni yn Ceylon, Minnesota, yn fab i'r gweinidog Methodistiaidd Theodore Sigvaard Mondale a'i wraig Claribel Hope, athrawes cerddoriaeth. Cafodd ei addysg yng Ngholeg Macalester ac ym Mhrifysgol Minnesota. Priododd Joan Adams ym 1955; bu farw Joan yn 2014. Roedd eu ferch, Eleanor, yn actores a chyflwynydd teledu a radio, a fu farw o ganser yr ymennydd yn 2011. Mae Ted Mondale, mab Walter a Joan, yn gwleidydd.